**Tisztelt Szülők, kedves Tanulók!**

**A koronavírus fertőzés terjedésének csökkentése érdekében, a 431/2020.(IX.18.) kormányrendelet figyelembe vételével iskolánkban a járványügyi eljárásrendet a következőkkel egészítjük ki:**

* **Iskolánk területére 2020. október 1-jétől tanulóinkon kívül csak az itt foglalkoztatott személyek** (oktatók, technikai dolgozók), a szükséges karbantartási, illetve javítási munkát végző személyek, és a jogszabályon alapuló kötelezettség teljesítése céljából érkezők (óraadók, fejlesztőpedagógusok, tanárjelöltek, hivatalos ügyben eljárók) **léphetnek be.**
* Az intézménybe történő érkezéskor **mindenki köteles magát testhőmérséklet ellenőrzésnek alávetni.**
	+ Az iskolába csak azok a belépésre jogosult személyek léphetnek be, akiknek a testhőmérséklete nem haladja meg az országos tisztifőorvos által meghatározott mértéket.
	+ Amennyiben kiskorú tanuló testhőmérséklete eléri, vagy meghaladja a tisztifőorvos által meghatározott mértéket, erről a szülőt vagy a törvényes képviselőt telefonon haladéktalanul tájékoztatjuk.
	+ A tájékoztatással egyidőben a tanulót az „A” épület tárgyalójában a szülő megérkezéséig elkülönítjük.
	+ A testhőmérséklet mérésére a bejáratoknál kerül sor. A mérés a tanulóinknak az épületekhez tartozó bejáratoknál történik 7.30-8.00-ig. Egyéb időpontokban érkezők testhőmérséklet mérése az Aulában történik.
* Az épületekbe történő **belépéskor mindenkinek kötelező a bejáratoknál kihelyezett kézfertőtlenítő** használata.
* Az **iskola közösségi tereiben** –folyosók, Aula, lépcsőház, könyvtár, ebédlő (sorban álláskor)- távolságtartástól függetlenül **kötelező a maszk használata.**
* Tanulói jogviszonnyal **nem rendelkezők** hivatali ügyintézés céljából csak előre egyeztetett időpontokban léphetnek be az épületbe.